Diari Oficial de la Generalitat Valenciana


Sumari del DOGV 8956, del 19-11-2020 (2020/9558)

RESOLUCIÓ de 9 de novembre de 2020, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger FEDA Madrid, a Puçol.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8956

Data del DOGV
:   19-11-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/9558


Data del document
:   09-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 9 de novembre de 2020, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger FEDA Madrid, a Puçol. [2020/9558]  
Antecedents de fet  
Primer. L'expedient ha sigut iniciat a instàncies del representant de l'entitat titular del centre docent estranger FEDA Madrid, amb número de codi 72635500, de Puçol, mitjançant sol·licitud d'obertura i funcionament d'un centre per a impartir el cicle formatiu Kaufmann/Kauffrau im GroB - und AuBenhandel del sistema educatiu d'Alemanya per a alumnat espanyol i estranger.  
Segon. A aquest efecte, presenta certificat de l'ambaixada de la República Federal d'Alemanya en el Regne d'Espanya pel qual acredita que el cicle formatiu sol·licitat Kaufmann/Kauffrau im GroB - und AuBenhandel que en la traducció a l'espanyol significa tècnic/a en comerç exterior i majorista té plena validesa en la República Federal d'Alemanya.  
Tercer. La titularitat del centre presenta contracte de col·laboració amb l'empresa SanLucar Fruit, SL, en virtut del qual se cedeixen dues aules per al desenvolupament de l'ensenyament sol·licitat en les seues instal·lacions situades en carrer Serra Llarga, 24 de Puçol.  
Quart. En data 8 de novembre de 2019, se sol·licita a la Secretaria General Tècnica del Ministeri d'Educació i Formació Professional informe de caràcter preceptiu i vinculant sobre l'equivalència de l'ensenyament sol·licitat.  
Cinqué. Consta en l'expedient informe favorable de la Unitat Tècnica de la Direcció Territorial d'aquesta conselleria a València. Pel que respecta a Inspecció d'Educació, no resulta preceptiu l'emissió del seu informe, ja que el que se sol·licita correspon a nivells no obligatoris del sistema educatiu espanyol.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
2n. Els centres docents estrangers a Espanya, de conformitat amb l'article 5.1 del Reial decret 806/1993 hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals es pretenguen impartir.  
En compliment a l'esmentat article, el centre presenta certificat de l'embaixada de la República Federal d'Alemanya en el Regne d'Espanya pel qual acredita que el cicle formatiu Kaufmann/Kauffrau im GroB que en la traducció a l'espanyol significa tècnic/a en comerç exterior i majorista té plena validesa en la República Federal d'Alemanya.  
  
3r. Atés que el centre sol·licita autorització per a impartir ensenyaments reglats equivalents a nivells no obligatoris del sistema educatiu espanyol i de conformitat amb l'article 22.2 del Reial decret 806/1993, de 28 de maig, sobre règim de centres docents estrangers, se sol·licita informe de caràcter preceptiu i vinculant a la Secretaria General Tècnica del Ministeri d'Educació i Formació Professional.  
  
En dates 7 de febrer i 2 de juliol de 2020, el Ministeri emet sengles informes en els quals s'indica que ?els estudis aportats per FEDA-Madrid per a impartir a la Comunitat Valenciana estan relacionats amb la família professional de Comerç i Màrqueting del Catàleg del Títols de Formació Professional del Sistema Educatiu Espanyol, i en presentar nivell 4 del Marc Europeu de Qualificacions, sembla tindre una certa equivalència amb el títol de Tècnic en Activitats Comercials-  
  
A més, afig que ?l'homologació o convalidació respecte al cicle formatiu de grau mitjà que condueix a l'obtenció del títol de tècnic en activitats comercials haurà de sol·licitar-se de manera individualitzada i les conclusions d'equivalència s'establiran tenint en compte no sols la informació aportada sobre els contingut teòrics impartits a l'aula sinó també la formació pràctica en empresa realitzada per cada alumne en concret, així com l'experiència laboral que poguera aportar el sol·licitant, d'acord amb el que es disposa en el Reial decret 104/1998, de 29 de gener (BOE de 17 de febrer) sobre homologació/convalidació de títols i estudis estrangers pels espanyols d'educació no universitària i la seua corresponent normativa de desenvolupament (...)?.  
  
4t De conformitat amb el que s'estableix en l'article 22.1 del Reial decret 806/1993, de 28 de maig, sobre règim de centres docents estrangers a Espanya, ?l'autorització es tramitarà amb subjecció al que s'estableix en l'article 14, amb l'excepció del que s'exigeix en matèria de professorat de llengua i cultura espanyoles i llengües pròpies de les comunitats autònomes- per la qual cosa no se sol·licita informe a la Inspecció d'Educació a la Direcció Territorial d'aquesta conselleria a València.  
De conformitat amb el que s'ha exposat, resolc:  
  
Primer  
Autoritzar el centre següent, en els termes i condicions que a continuació s'especifiquen:  
  
Codi: 55038770  
Denominació genèrica del centre: Centre docent privat estranger  
Denominació específica del centre: FEDA Madrid  
Titular: Formación Empresarial Dual Alemana Madrid  
Domicili: SanLucar Fruit, SL, c/ Serra Llarga 24  
Localilitat: Puçol (46938)  
Província: València.  
Ensenyaments que s'autoritzen i capacitat:   
S'autoritza la impartició del següent ensenyament del programa educatiu d'Alemanya per a alumnat espanyol i estranger:  
Kaufmann/Kauffrau im GroB - und AuBenhandel per a 20 llocs escolars.  
  
Segon  
Amb base en els informes del Ministeri d'Educació i Formació Professional, els estudis aportats per FEDA-Madrid per a impartir a la Comunitat Valenciana estan relacionats amb la família professional de Comerç i Màrqueting del Catàleg del Títols de Formació Professional del Sistema Educatiu Espanyol, i en presentar nivell 4 del Marc Europeu de Qualificacions, sembla tindre una certa equivalència amb el títol de Tècnic en Activitats Comercials.  
  
Tercer  
L'homologació o convalidació respecte al cicle formatiu de grau mitjà que condueix a l'obtenció del títol de tècnic en activitats comercials haurà de sol·licitar-se de manera individualitzada i les conclusions d'equivalència s'establiran tenint en compte no sols la informació aportada sobre els contingut teòrics impartits a l'aula sinó també la formació pràctica en empresa realitzada per cada alumne en concret, així com l'experiència laboral que poguera aportar el sol·licitant, d'acord amb el que es disposa en el Reial decret 104/1998, de 29 de gener (BOE de 17 de febrer) sobre homologació/convalidació de títols i estudis estrangers pels espanyols d'educació no universitària i la seua corresponent normativa de desenvolupament.  
  
Quart  
La present resolució tindrà efectes acadèmics a partir del curs 2021-2022.  
  
Cinqué   
Aquesta autorització serà vàlida mentre l'ensenyament autoritzat tinga el reconeixement del certificat emés per l'ambaixada de la República Federal d'Alemanya en el Regne d'Espanya. En cas contrari, es procedirà, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà al de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú dels administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, és podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 9 de novembre de 2020.- El secretari autonòmic d'Educació i Formació Professional: Miguel Soler Gracia.